ΚΑΝΟΝΙΣΜΟΣ (ΕΚ) αριθ. 2691/1999 ΤΗΣ ΕΠΙΤΡΟΠΗΣ

της 17ης Δεκεμβρίου 1999

για τους κανόνες εφαρμογής του κανονισμού (ΕΚ) αριθ. 1172/98 του Συμβουλίου σχετικά με τις στατιστικές καταγραφές των οδικών μεταφορών εμπορευμάτων

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1172/98 του Συμβουλίου, της 25ης Μαΐου 1998, σχετικά με τις σατιστικές καταγραφές των οδικών μεταφορών εμπορευμάτων(1), και ιδίως το άρθρο 9,

Εκτιμώντα τα ακόλουθα:

(1) σύμφωνα με το άρθρο 5 του κανονισμού (ΕΚ) αριθ. 1172/98, η Επιτροπή θα πρέπει να καθορίσει τις λεπτομέρειες διαβίβασης των στοιχείων από τα κράτη μέλη·

(2) είναι αναγκαίο να οριστούν οι κωδικοί χωρών για τις διεθνείς μεταφορές κατά τη διάρκεια της μεταβατικής περιόδου που προβλέπεται στο άρθρο 5 του εν λόγω κανονισμού·

(3) η χρήση των δύο διαφορετικών συστημάτων κωδικοποίησης των χωρών, που καθορίζονται στα παραρτήματα Α και Ζ του κανονισμού (ΕΚ) αριθ. 1172/98, δεν είναι συμβατή με την αποτελεσματική διαβίβαση των στοιχείων από τα κράτη μέλη·

(4) είναι ευκταίο να καταρτιστεί ένας νέος κατάλογος κωδικών χωρών σύμφωνα με το σύστημα που χρησιμοποιείται για τους κωδικούς των περιφερειών NUTS·

(5) τα παραρτήματα Α και Ζ του κανονισμού (ΕΚ) αριθ. 1172/98 πρέπει να προσαρμοστούν αναλόγως·

(6) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος η οποία έχει συσταθεί με την απόφαση 89/382/ΕΟΚ, Ευρατόμ του Συμβουλίου(2),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1172/98 τροποποιείται ως εξής:

1. στο παράρτημα Α μέρος Α2, το κείμενο του σημείου 7 αντικαθίσταται από το ακόλουθο κείμενο: "7. χώρες διέλευσης υπό καθεστώς διαμετακόμισης (όχι περισσότερες από πέντε), κωδικοποιημένες με βάση το παράρτημα Ζ."

2. το παράρτημα Ζ αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1999.

Για την Επιτροπή

Pedro SOLBES MIRA

Μέλος της Επιτροπής

(1) ΕΕ L 163 της 6.6.1998, σ. 1.

(2) ΕΕ L 181 της 28.6.1989, σ. 47.

ΠΑΡΑΡΤΗΜΑ

"ΠΑΡΑΡΤΗΜΑ Ζ

ΚΩΔΙΚΟΠΟΙΗΣΗ ΤΩΝ ΧΩΡΩΝ ΚΑΙ ΤΩΝ ΠΕΡΙΦΕΡΕΙΩΝ

1. Με εξαίρεση τις διατάξεις του άρθρου 5 του κανονισμού (ΕΚ) αριθ. 1172/98, σχετικά με την απλουστευμένη κωδικοποίηση ορισμένων μεταβλητών κατά τη διάρκεια μιας μεταβατικής περιόδου, οι τόποι φόρτωσης και εκφόρτωσης κωδικοποιούνται ως εξής:

α) περιφερειακή ταξινόμηση στο επίπεδο 3 της ονοματολογίας των στατιστικών μονάδων επικρατείας (NUTS), για τα κράτη μέλη της Ευρωπαϊκής Κοινότητας·

β) κατάλογοι των διοικητικών περιφερειών που παρέχονται από την ενδιαφερόμενη τρίτη χώρα, για τα κράτη μη μέλη της Ευρωπαϊκής Κοινότητας τα οποία είναι συμβαλλόμενα μέρη της συμφωνίας για τον Ευρωπαϊκό Οικονομικό Χώρο (ΕΟΧ), δηλαδή την Ισλανδία, το Λιχτενστάιν και τη Νορβηγία·

γ) για τις λοιπές τρίτες χώρες, χρησιμοποιούνται οι διψήφιοι κωδικοί ISO-3166. Οι κωδικοί που χρησιμοποιούνται συχνότερα εμφαίνονται στον παρακάτω πίνακα.

2. Για την απλουστευμένη κωδικοποίηση των διεθνών μεταφορών κατά τη διάρκεια μιας μεταβατικής περιόδου που αναφέρεται στο άρθρο 5 του κανονισμού (ΕΚ) αριθ. 1172/98, καθώς και για την κωδικοποίηση των χωρών διέλευσης υπό καθεστώς διαμετακόμισης (σημείο 7 μέρος Α2 του παραρτήματος Α), χρησιμοποιούνται οι ακόλουθοι κωδικοί χωρών:

α) το διψήφιο τμήμα των κωδικών της NUTS, όπως εμφαίνονται στον παρακάτω πίνακα, για τα κράτη μέλη της Ευρωπαϊκής Κοινότητας·

β) για τις λοιπές τρίτες χώρες, χρησιμοποιούνται οι διψήφιοι κωδικοί ISO-3166. Οι κωδικοί που χρησιμοποιούνται συχνότερα εμφαίνονται στον παρακάτω πίνακα.

Πίνακας των κωδικών χωρών

α) Κράτη μέλη της ΕΕ (αντιστοιχούν στους διψήφιους κωδικούς χωρών της NUTS)

>ΘΕΣΗ ΠΙΝΑΚΑ>

β) Λοιπές χώρες (διψήφιοι κωδικοί ISO-3166)

>ΘΕΣΗ ΠΙΝΑΚΑ>

Για τις χώρες που δεν περιλαμβάνονται σ' αυτόν τον κατάλογο χρησιμοποιούνται οι διψήφιοι κωδικοί ISO-3166."